Here is a page extracted from Wikipedia that may contain CSS, HTML, and a lot of unformatted text.

Title: Ethel Barrymore
Content: Ethel Barrymore (nombre artistico d'Ethel Mae Blythe), naixita de Philadelphia (Pennsilvania, Estaus Unius) o 15 d'agosto de 1879 y muerta en Los Angeles (California, Estaus Unius) o 19 de chunio de 1959, estió una destacata actriz estausunidense, activa en o teatro estausunidense y en o cine estausunidense dende meyatos d'os anyos 1890 dica meyatos d'os anyos 1950 y con cuantos premios recibitos mientres a suya carrera artistica. Perteneixeba a la familia Barrymore, una destacata familia en a scena estausunidense: yera filla d'os actors Maurice Barrymore y Georgiana Drew, nieta d'os actors John Drew Jr. y Sidney Drew, chermana d'os actors John Barrymore y Lionel Barrymore, tía de l'actor John Drew Barrymore, y tía agüela de l'actriz Drew Barrymore.

D'entre a suya ampla filmografía, se puet mencionar as suyas interpretacions en bellas cintas como National Red Cross Pageant (1917, Christy Cabanne), Rasputin and the Empress (1932, Richard Boleslawski), None but the Lonely Heart (1944, Clifford Odets), The Spiral Staircase (1946, Robert Siodmak), The Paradine Case (1947, Alfred Hitchcock), That Midnight Kiss (1949, Norman Taurog), The Secret of Convict Lake (1951, Michael Gordon), u Young at Heart (1954, Gordon Douglas).

Premios 
En 1944, l'actriz Ethel Barrymore recibió o Premio Oscar a la Millor Actriz Segundaria por o suyo papel de Ma Mott en None but the Lonely Heart, una cinta dirichita por Clifford Odets.

Vinclos externos 

  Ethel Barrymore en IMDb.
  Ethel Barrymore en Internet Broadway Database.
  Ethel Barrymore en AllRovi.

Actrices de Hollywood
Actrices d'Estaus Unius
Naixius de Philadelphia‎
Premio Oscar a la Millor Actriz Segundaria
1879 (naixencias)
1959 (muertes)